
[bookmark: _Ref217982354]LIETUVOS PIRMININKAVIMO EUROPOS SĄJUNGOS TARYBAI
AUKŠTO LYGMENS SUSITIKIMŲ OFICIALIŲ UŽSIENIO DELEGACIJŲ
PALYDOS IR PROTOKOLINIO APTARNAVIMO PASLAUGŲ
PIRKIMO TECHNINĖ SPECIFIKACIJA
BENDROSIOS NUOSTATOS
[bookmark: _Ref217982347]Pirkimo objektas yra Lietuvos pirmininkavimo Europos Sąjungos (toliau – ES) Tarybai metu ES valstybių narių ir ES institucijų vadovų ir ministrų susitikimų (toliau – A susitikimai) oficialių užsienio delegacijų (toliau – delegacija) palydos ir protokolinio aptarnavimo paslaugos (toliau – palydos ir protokolinio aptarnavimo paslaugos), kurias sudaro organizacinių klausimų, susijusių su delegacijos vizito programa, koordinavimo paslaugos, įskaitant, bet neapsiribojant:
paslaugas, susijusias su delegacijos vadovo (ar jam prilyginto asmens) pasitikimu oro uoste, palydėjimu į viešbutį ir (ar) susitikimo vietą, išlydėjimu į oro uostą ir kitais analogiškais veiksmais, vykdomais vadovaujantis A susitikimo darbotvarke;
delegacijos vadovo darbotvarkės įgyvendinimo užtikrinimo paslaugas;
pagalbos, susijusios su delegacijos vizito programa, teikimą delegacijos vadovui ir (ar) delegacijos nariams;
nuolatinio kontakto tarp delegacijos ir vidinių (centrinio logistinio padalinio ir šakinių ministerijų ir įstaigų) bei išorinių veikėjų (policijos, apgyvendinimo paslaugų teikėjų, Vilniaus tarptautinio oro uosto, užsienio valstybių ambasadų, greitosios medicinos pagalbos tarnybų ir kitų institucijų bei įstaigų), dalyvaujančių logistinių ir saugumo klausimų sprendime prieš A susitikimus ir jų metu, palaikymo, koordinavimo ir užtikrinimo paslaugas, įskaitant ir pasirengimą A susitikimams (dalyvavimą įvadiniuose mokymuose, pažintiniuose turuose po susitikimų vietas ir visuose pasitarimuose ar instruktažuose prieš kiekvieną A susitikimą, vizito programos ir kitos informacijos teikimą bei koordinavimą iki oficialios A susitikimo pradžios datos);
operatyvaus reagavimo į nenumatytas situacijas, susijusias su delegacijos vizito programa, logistika ar protokoliniais klausimais, ir tokių situacijų sprendimo paslaugas A susitikimų metu;
informacijos delegacijos vadovui ir delegacijos nariams teikimo, paaiškinimų suteikimo ir tarpininkavimo tarp delegacijos ir kitų A susitikimų dalyvių ar vidinių ir išorinių veikėjų paslaugas;
kitas palydos ir protokolinio aptarnavimo paslaugas, kurios yra būtinos tinkamam delegacijos vizito organizavimui ir sklandžiam A susitikimų įgyvendinimui, net jei jos nėra aiškiai išvardytos 1.1–1.6 papunkčiuose. Palydos ir protokolinio aptarnavimo paslaugų gidas pateikiamas šios techninės specifikacijos priede Nr. 1.
Palydos ir protokolinio aptarnavimo paslaugų teikimo vieta – Lietuvos Respublikos teritorija, daugiausia Vilniaus miestas.
Palydos ir protokolinio aptarnavimo paslaugų trukmė – nuo 2026 m. gruodžio 1 d. iki 2027 m. birželio 30 d.
REIKALAVIMAI PASLAUGOMS
Paslaugos privalo būti teikiamos nepertraukiamai, įskaitant poilsio ir švenčių dienas, taip pat ne darbo dienas, atsižvelgiant į faktinius A susitikimų poreikius.
Paslaugų teikėjas privalo užtikrinti pakankamus žmogiškuosius išteklius ir organizacinius pajėgumus, kad paslaugos būtų teikiamos laiku ir kokybiškai visą palydos ir protokolinio aptarnavimo paslaugų teikimo laikotarpį.
Paslaugų teikėjas privalo nedelsdamas, užtikrinti asmenų, tiesiogiai teiksiančių palydos ir protokolinio aptarnavimo paslaugas pakeitimą ligos, neatvykimo, netinkamo pareigų atlikimo ar kitais atvejais, užtikrinant, kad paslaugų teikimas delegacijai nebūtų sutrikdytas ir nenukentėtų paslaugos teikimo tęstinumas, kokybė ir apimtis.
Paslaugų teikėjas privalo paskirti vieną ar kelis asmenis (toliau – koordinatorius) tiesiogiai atsakingus už Sutarties vykdymą, įskaitant, bet nepasiribojant, paslaugų teikimo koordinavimą, operatyvų su paslaugų teikimu susijusių problemų sprendimą ir bendravimą su Perkančiąja organizacija. Paslaugų teikėjas privalo nedelsiant, bet ne vėliau kaip per 5 (penkias) darbo dienas nuo Sutarties įsigaliojimo dienos ir ne vėliau kaip kitą darbo dieną nuo atsakingo (‑ų) asmens (‑ų) pakeitimo dienos, raštu pateikti Perkančiajai organizacijai koordinatoriaus (‑ių) vardą (‑us), pavardę (‑es), kontaktinį (‑ius) telefono numerį (‑ius) ir elektroninio pašto adresą (‑us). Koordinatorius (‑iai) privalo būti pasiekiamas (‑i) visą paslaugų teikimo laikotarpį, nepriklausomai nuo to, ar paslaugos teikiamos darbo valandomis, ar po darbo valandų.
Paslaugų teikėjas atsako už teikiamų palydos ir protokolinio aptarnavimo paslaugų kokybę ir privalo nedelsdamas pašalinti visus Perkančiosios organizacijos nustatytus ar pagrįstai nurodytus paslaugų teikimo trūkumus. Perkančioji organizacija turi teisę reikalauti, kad trūkumai būtų pašalinti nedelsiant arba per jos nustatytą terminą.
Paslaugų teikėjo koordinatorius (‑iai) privalo nedelsdami atsiliepti į Perkančiosios organizacijos atstovo telefono skambučius. Jei koordinatorius (‑iai) objektyviai negali atsiliepti, jis (‑ie) privalo kuo greičiau, bet ne vėliau kaip per 30 (trisdešimt) minučių, susisiekti su Perkančiosios organizacijos atstovu (nesant A susitikimų, bendravimas vyksta 8 (aštuonias) valandas per 5 (penkias) darbo dienas principu). Vykstant A susitikimams šis terminas negali viršyti 10 (dešimties) minučių, o bendravimas vyksta 24 valandas per 7 (septynias) savaitės dienas principu). A susitikimo pradžia laikoma likus 24 (dvidešimt keturioms) valandoms iki oficialios A susitikimo pradžios datos.
Palydos ir protokolinio aptarnavimo paslaugų teikimo laikas ir trukmė paros metu nėra ribojami. Iškilus poreikiui, paslaugos turi būti teikiamos ir poilsio, švenčių bei nedarbo dienomis, be papildomų sąlygų ar apribojimų Perkančiajai organizacijai.
Paslaugų teikėjas privalo iki 2026 m. gruodžio 1 d. pateikti Perkančiajai organizacijai visų asmenų, kurie teiks palydos ir protokolinio aptarnavimo paslaugas, sąrašą, nurodydamas jų vardus, pavardes ir kontaktinius duomenis, kuriais šie asmenys bus pasiekiami paslaugų teikimo metu. Perkančioji organizacija turi teisę bet kuriuo metu raštu informuoti Paslaugų teikėją apie savo nesutikimą leisti konkrečiam asmeniui dalyvauti paslaugų teikime, nenurodydama tokio sprendimo motyvų.
Paslaugų teikėjas privalo aprūpinti asmenis, tiesiogiai teiksiančius palydos ir protokolinio aptarnavimo paslaugas, technine įranga (išmaniaisiais mobiliaisiais telefonais), užtikrinančia balso ir duomenų ryšį paslaugų teikimo metu. Techninė įranga turi atitikti šiuos reikalavimus: 
įranga turi atitikti Lietuvos Respublikos viešųjų pirkimų įstatymo 37 straipsnio 9 dalies ir 47 straipsnio 9 dalies reikalavimus, užtikrinant, kad mobilieji telefonai ir naudojama programinė įranga atitiktų nacionalinius saugumo interesus. Draudžiama naudoti įrangą, kurių komponentai ar OS kilę iš nedraugiškų šalių ar kelia riziką;
įtraukta judriojo ryšio paslauga. Pokalbiai, trumposios žinutės, duomenų perdavimas Lietuvoje 4G/5G paslaugos teikimo metu turi būti neribojami;
įtraukta išmaniųjų mobiliųjų telefonų valdymo programinė įranga, galimybė nuotoliniu būdu valdyti leidžiamą diegti programinę įrangą, blokuoti tam tikrus resursus, ištrinti/blokuoti ir pan. mobilius įrenginius. Įrenginių valdymas perduodamas Perkančiajai organizacijai;
įtrauktą elektroninio pašto, kalendoriaus valdymo paslauga ir reikalingos licencijos (Microsoft, Google ar analogiška). Elektroninio pašto adresai konfigūruojami Perkančiosios organizacijos pateiktam ir valdomam domeno vardui.  
Paslaugų teikėjas privalo turėti pakankamą asmenų, turinčių 15 punkte nurodytus darbo įgūdžius ir kvalifikaciją, kiekį, kad užtikrintų perkamų palydos ir protokolinio aptarnavimo paslaugų kokybišką ir laiku teikimą. Visi Paslaugų teikėjo asmenys, teiksiantys paslaugas, visą paslaugų teikimo laikotarpį privalo būti praėję atitinkamus teisės aktų nustatytus saugumo patikrinimus ir turėti galiojantį leidimą patekti į Vilniaus tarptautinio oro uosto teritoriją be palydos. Paslaugų teikėjas privalo turėti pakankamą rezervinių asmenų skaičių, atitinkančių šiame punkte nustatytus reikalavimus, kad būtų užtikrintas asmenų pakeitimas ligos, atostogų ir kitais atvejais. Paslaugų teikėjas pats atsako už personalo planavimą, jo pakankamumą ir paslaugų kokybės kontrolę.
Paslaugų teikėjas privalo būti visiškai pasirengęs tinkamai ir kokybiškai suteikti visas šioje techninėje specifikacijoje nustatytas palydos ir protokolinio aptarnavimo paslaugas nuo 2026 m. gruodžio 1 dienos.
REIKALAVIMAI PASLAUGŲ TEIKĖJO PASKIRTIES AMENIMS, TIESIOGIAI TEIKSIANTIEMS PALYDOS IR PROTOKOLINIO APTARNAVIMO PASLAUGAS
Paslaugų teikėjas privalo užtikrinti, kad palydos ir protokolinio aptarnavimo paslaugas teiksiantys asmenys turėtų tinkamus darbo įgūdžius ir kvalifikaciją atlikti palydos ir protokolinio aptarnavimo paslaugas:
turėti ne žemesnį nei aukštąjį universitetinį (gali būti aukštojo mokslo įstaigų studentas, pradėjęs, bet dar nebaigęs aukštojo mokslo studijų) arba jam prilygintą išsilavinimą;
mokėti lietuvių ir anglų kalbas ne žemesniu kaip C1 lygiu;
gerai valdyti stresą, mokėti operatyviai spręsti iškilusias problemas, gebėti operatyviai įvertinti esamą situaciją ir ją valdyti;
turėti puikius komunikacinius, tarpkultūrinio bendravimo įgūdžius, sklandžiai dėstyti mintis raštu ir žodžiu;
turėti gerus analitinius įgūdžius ir gebėti tinkamai išskirti prioritetus, atsižvelgiant į konkrečios situacijos aplinkybes;
išmanyti protokolo ir etiketo pagrindus, mokėti mandagiai, pagarbiai ir korektiškai elgtis.
Atliekant palydos ir protokolinio aptarnavimo paslaugas, paslaugų teikėjo paskirti asmenys privalo nurodytu laiku atvykti į A susitikimus, kuriuose jiems pavesta dirbti. Jie taip pat turi dalyvauti įvadiniuose mokymuose, organizuojamuose prieš Pirmininkavimą, pažintiniuose turuose po susitikimų vietas ir visuose pasitarimuose ar instruktažuose prieš kiekvieną A susitikimą.
Palydos ir protokolinio aptarnavimo paslaugų teikėjas privalo užtikrinti, kad paslaugas atliksiantys asmenys dėvėtų tvarkingą aprangą ir avalynę, laikytųsi etikos ir žmogaus higienos bendrųjų reikalavimų (taisyklių).
PASLAUGOS KAINOS IR APIMTIES SKAIČIAVIMAS
Palydos ir protokolinio aptarnavimo paslaugų apimtis:
[bookmark: _Ref217980737]Paslaugų apimtį sudaro palydos ir protokolinio aptarnavimo paslaugų teikimas kiekvienos į A susitikimą atvykstančios užsienio delegacijos vadovui ir delegacijos nariams, užtikrinant, kad kiekvienai užsienio delegacijai būtų paskirtas ne mažiau kaip 1 (vienas) asmuo, tiesiogiai teiksiantis paslaugas. Preliminari paslaugų apimtis vieno A susitikimo metu gali siekti iki 35 (trisdešimt penkių) delegacijų ir gali būti reikalingi ne mažiau kaip 35 (trisdešimt penki) Paslaugų teikėjo paskirti asmenys, tiesiogiai teiksiantys palydos ir protokolinio aptarnavimo paslaugas. Planuojama, kad vienu metu vyks ne daugiau kaip 1 (vienas) A susitikimas. Kiekvienam A susitikimui reikalingas asmenų, teiksiančių palydos ir protokolinio aptarnavimo paslaugas, skaičius yra preliminarus ir gali būti keičiamas, mažinamas arba didinamas, atsižvelgiant į faktinį A susitikimų skaičių, jų apimtį bei juose dalyvausiančių oficialių delegacijų ir dalyvių skaičių. Perkančioji organizacija neįsipareigoja įsigyti visos paslaugų apimties ir neprisiima rizikos, susijusios su faktiniu paslaugų teikėjo paskirtų asmenų, tiesiogiai teiksiančių paslaugas,  poreikio sumažėjimu, įskaitant atvejus, kai dalis paskirtų asmenų faktiškai paslaugų neteikia ar teikia mažesne apimtimi, nei buvo planuota.
Maksimali palydos ir protokolinio aptarnavimo paslaugų apimtis vieno A susitikimo metu gali siekti iki 80 (aštuoniasdešimt) užsienio delegacijų. Atsižvelgiant į 18.1 papunktyje nustatytą reikalavimą, paslaugų teikėjas privalo būti pasirengęs užtikrinti iki 80 (aštuoniasdešimt) asmenų, teiksiančių palydos ir protokolinio aptarnavimo paslaugas vieno A susitikimo metu Preliminariai numatoma, kad gali būti nuo 2 (dviejų) iki 3 (trijų) tokių A susitikimų. Nurodyti delegacijų ir asmenų, tiesiogiai teiksiančių paslaugas, skaičiai yra preliminarūs ir negarantuoti, o paslaugų teikėjui dėl faktinio paslaugų apimties sumažėjimo neatsiranda teisė reikalauti minimalaus paslaugų kiekio, kompensacijos ar papildomo atlygio. Paslaugų teikėjas privalo turėti pakankamą asmenų rezervą, kad galėtų operatyviai užtikrinti paslaugų teikimą iki nurodytos maksimalios apimties.
Paslaugų preliminari apimtis tiesiogiai siejasi su Pirmininkavimo A susitikimų kalendoriumi ir faktiniu poreikiu. Preliminarus A susitikimų sąrašas pateikiamas šios techninės specifikacijos priede Nr. 2 „Lietuvos pirmininkavimo ES Tarybai A lygio renginiai 2027 m. pirmąjį pusmetį“. Sąrašas bus tikslinamas pagal poreikį.
Perkančioji organizacija neįsipareigoja nupirkti maksimalios 18.2 papunktyje nurodytos palydos ir protokolinio aptarnavimo paslaugų apimties. Paslaugos užsakomos pagal faktinį Perkančiosios organizacijos poreikį, raštu pateikiant Paslaugų teikėjui užsakymą ne vėliau kaip prieš 10 (dešimt) darbo dienų iki A susitikimo oficialios pradžios datos. 
A susitikimai paprastai vyksta dvi dienas (išskirtiniais atvejais – tris dienas). Taip pat iki A susitikimo atvykstančiai delegacijai gali būti reikalinga pagalba derinant A susitikimo vizito programos, logistikos, protokolines ir kitas detales, susijusias su sklandžiu A susitikimo įgyvendinimu (žr. techninės specifikacijos 1.4 papunktį). 
Palydos ir protokolinio aptarnavimo paslaugos apmokamos taikant valandinį įkainį. Paslaugų teikimo laikas skaičiuojamas nuo momento, kai paslaugų teikėjo paskirtas asmuo faktiškai pradeda teikti 1 punkte nurodytas paslaugas, iki momento, kai jis faktiškai baigia jų teikimą. Paslaugų teikėjas privalo fiksuoti kiekvieno paslaugas teiksiančio asmens faktinį paslaugų teikimo pradžios ir pabaigos laiką ir šią informaciją Sutartyje nustatyta tvarka pateikti Perkančiajai organizacijai.
Suteiktų paslaugų apskaita vykdoma pagal apskaitos formą ir jos pildymo tvarką, kuri nustatoma bendru raštišku Perkančiosios organizacijos ir Paslaugų teikėjo, teikiančio paslaugas, sutarimu. Nustatyta apskaitos forma ir pildymo tvarka yra privaloma apskaitant faktiškai suteiktų paslaugų apimtį.
A susitikimo metu palydos ir protokolinio aptarnavimo paslaugos apmokamos pagal faktiškai suteiktų paslaugų valandų skaičių, taikant Sutartyje nustatytą valandinį įkainį. Suteiktų paslaugų kaina apskaičiuojama paslaugos valandinį įkainį padauginus iš faktinio paslaugų teikimo laiko.
Paslaugų teikėjas į palydos ir protokolinio aptarnavimo paslaugų kainą (valandinį įkainį) turi įskaityti visus su paslaugų teikimu ir tinkamu Sutarties įvykdymu susijusias išlaidas, įskaitant, bet neapsiribojant, asmenų, tiesiogiai teiksiančių paslaugas, darbo užmokestį, mokesčius, socialinio draudimo įmokas, transporto, ryšio, paslaugų administravimo ir koordinavimo bei kitas netiesiogines išlaidas. Dėl tokių išlaidų Paslaugų teikėjas neturi teisės reikalauti papildomo atlygio.
BAIGIAMOSIOS NUOSTATOS
Palydos ir protokolinio aptarnavimo paslaugos turi būti teikiamos kokybiškai, vadovaujantis galiojančiais teisės aktais.
Palydos ir protokolinio aptarnavimo paslaugos, nurodytos 1 punkte, Perkančiosios organizacijos užsakomos pateikus užsakymą palydos ir protokolinio aptarnavimo paslaugų teikėjo nurodytu elektroninio pašto adresu.
Iki einamojo mėnesio 5 (penktos) dienos palydos ir protokolinio aptarnavimo paslaugų teikėjas pateikia Perkančiajai organizacijai tvirtinti Paslaugų perdavimo-priėmimo aktą apie praėjusį mėnesį suteiktas Paslaugas (toliau – Aktas). Perkančioji organizacija ne vėliau kaip per 7 (septynias) darbo dienas nuo jo gavimo dienos privalo Aktą patikrinti ir jį patvirtinti arba pateikti Paslaugų teikėjui motyvuotą atsisakymą patvirtinti visą Aktą ar jo dalį. Aktas tvirtinamas tik tada, kai yra tinkamai suteiktos paslaugos ir pašalinti Perkančiosios organizacijos nurodyti trūkumai. Jei Perkančiajai organizacijai kyla abejonių ar neaiškumų dėl Akte pateiktos informacijos, ji turi teisę pareikalauti, kad palydos ir protokolinio aptarnavimo paslaugų teikėjas paaiškintų ar kitokiu būdu pagrįstų Akte nurodytą informaciją. Už palydos ir protokolinio aptarnavimo paslaugas Perkančioji organizacija sumoka patvirtinus Aktą ir jo pagrindu palydos ir protokolinio aptarnavimo paslaugų teikėjui pateikus sąskaitą faktūrą.
Preliminariai numatoma maksimali palydos ir protokolinio aptarnavimo paslaugų apimtis yra 20 000 (dvidešimt tūkstančių) valandų.

